Kim Jong-un skal ha beordret flere atomtester
Da han overvar en oppskyting av en ballistisk rakett torsdag, skal han ha understreket hvor viktig det er å gjennomføre «flere atomprøvesprengninger for å anslå den ødeleggende kraften i de nyutviklede atomstridshodene», melder det statlige nyhetsbyrået KCNA. Les også: Nord-Korea hevder å ha funnet opp vidunder-spritOnsdag publiserte statlige medier bilder av at Kim Jong-un besøkte atomteknikere og bilder hvor han står ved siden av det som påstås å være et såkalt miniatyrisert atomstridshode, som kan monteres på ballistiske raketter. Han gjentok en tidligere trussel om umiddelbart atomangrep dersom «den sabelraslende» øvelsen til USA og Sør-Korea «skulle skade så mye som et tre eller et gresstrå» på nordkoreansk territorium. – Jeg vil beordre et angrep med alle militære midler, sa han. Ifølge KCNA var torsdagens oppskyting en del av en øvelse som inkluderer bruk av atomvåpen mot invasjonsstyrker. Les også: Slik vil Trump få Kim Jong-un til å «forsvinne»Den er et svar på en stor sørkoreansk-amerikansk militærøvelse, som regimet i Pyongyang oppfatter som en provokasjon. Spenningen på den koreanske halvøya er skjerpet etter en rakettoppskyting i februar, som utløste skjerpede FN-sanksjoner. Eksperter har tatt brodden av Kims trusler og toner ned Nord-Koreas evne til å gjennomføre et atomangrep.
Nord-Koreas leder har ifølge statlige medier beordret flere atomtester med de miniatyriserte stridshodene han hevder landet har utviklet.